《严缁生孝廉招余及张海门鹿仙金稚谷三编修萍矼农部小集祝坡公生日》
清代·朱昌颐

半世迍邅百世师，每因岳降动遐思。君王自有怜才日，宰相偏多误国时。

千古盛名身后享，一场春梦老来知。依然月白风清夜，独鹤南飞奏曲时。

作者简介：浙江海盐人，字朵山。道光六年进士。官至吏部给事中，曾典试云南。归后主讲敷文书院。年七十二卒。有《鹤天鲸海诗文稿》。